CELEX: 62017TN0487
Language: el
Date: 2017-08-03 00:00:00
Title: Υπόθεση T-487/17: Προσφυγή-αγωγή της 3ης Αυγούστου 2017 — UE κατά Επιτροπής

23.10.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 357/19
            
         Προσφυγή-αγωγή της 3ης Αυγούστου 2017 — UE κατά Επιτροπής
   (Υπόθεση T-487/17)
   (2017/C 357/24)
   Γλώσσα διαδικασίας: η αγγλική
   
      Διάδικοι
   
   
      Προσφεύγουσα-ενάγουσα: UE (εκπρόσωποι: S. Rodrigues και A. Tymen, δικηγόροι)
   
      Καθής-εναγομένη: Ευρωπαϊκή Επιτροπή
   
      Αιτήματα
   
   Η προσφεύγουσα-ενάγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση της Ευρωπαϊκής Επιτροπής της 4ης Οκτωβρίου 2016 περί απορρίψεως των αιτήσεων που υπέβαλε η προσφεύγουσα-ενάγουσα στις 14 Οκτωβρίου 2013·
            
         
               —
            
            
               εφόσον απαιτείται, να ακυρώσει την απόφαση της Ευρωπαϊκής Επιτροπής της 26ης Απριλίου 2017 περί απορρίψεως της διοικητικής ενστάσεως που υπέβαλε η προσφεύγουσα-ενάγουσα στις 5 Ιανουαρίου 2017·
            
         
               —
            
            
               να επιδικάσει στην προσφεύγουσα-ενάγουσα αποζημίωση και χρηματική ικανοποίηση για την υλική ζημία και την ηθική βλάβη, αντιστοίχως, που υπέστη λόγω πταίσματος της καθής-εναγομένης, ύψους 120 000 ευρώ (ηθική βλάβη), πλέον 780 000 ευρώ (απώλεια εισοδημάτων), πλέον 576 000 ευρώ (απώλεια συντάξεως)·
            
         
               —
            
            
               να καταβάλει στην προσφεύγουσα-ενάγουσα αποζημίωση για τη ζημία που υπέστη λόγω της διεξαγωγής και της έκβασης της έρευνας που διεξήχθη σχετικά με την ύπαρξη περίπτωσης παρενόχλησης, υπολογιζόμενη σε ποσό ύψους 50 000 ευρώ·
            
         
               —
            
            
               να αποδώσει στην προσφεύγουσα-ενάγουσα τα έξοδα στα οποία αυτή υποβλήθηκε.
            
         
      Λόγοι και κύρια επιχειρήματα
   
   Προς στήριξη της προσφυγής-αγωγής της, η προσφεύγουσα-ενάγουσα προβάλλει δύο λόγους.
   
               1.
            
            
               Ο πρώτος λόγος στηρίζεται σε παραβίαση της αρχής της χρηστής διοικήσεως, παράβαση του άρθρου 41 του Χάρτη των Θεμελιωδών Δικαιωμάτων της Ευρωπαϊκής Ένωσης, προσβολή του δικαιώματος ακροάσεως και παραβίαση της αρχής της εκατέρωθεν ακροάσεως.
            
         
               2.
            
            
               Ο δεύτερος λόγος στηρίζεται σε πρόδηλη πλάνη εκτιμήσεως, σφάλματα ως προς τα πραγματικά περιστατικά και παράβαση του άρθρου 35, δεύτερη περίοδος, του Χάρτη των Θεμελιωδών Δικαιωμάτων της Ευρωπαϊκής Ένωσης.